ఎరువులు, విత్తనాలకు కొరత లేదు
- మూడు ప్రత్యామ్నాయ ప్రణాళికలు సిద్దం చేశాం
- నవతెలంగాణ ఇంటర్వ్యూలో వ్యవసాయ శాఖ కమిషనర్‌ జిడి ప్రియదర్శిని
నవతెలంగాణ బ్యూరో - హైదరాబాద్‌
రాష్ట్ర వ్యాప్తంగా అన్ని జిల్లాల్లో ఎరువులు, విత్తనాలు అందుబాటులో ఉంచాం.ఎలాంటి కొరత లేకుండా చర్యలు తీసుకుంటున్నాం. ప్రతి ఏటా సుమారు 8.70లక్షల క్వింటాళ్ల విత్తనాల వినియోగం ఉంటుంది. ఈ ఏడాది ఖరీఫ్‌, రబీ సీజన్‌లకుకు 141.86కోట్లతో సబ్సిడీ విత్తనాలకు అంచనా వేశాం. ఈ ఖరీఫ్‌లో సుమారు 5లక్షల క్వింటాళ్ల వరకు సిద్ధం చేశాం. ఇందులో 13రకాల విత్తనాలు అందుబాటులో ఉన్నాయి.ముఖ్యంగా సోయా చిక్కుడు, వరి, మొక్కజన్న, పచ్చిరొట్ట విత్తనల్లో జీలుగు, జనుము, పిల్లిపెసర వంటి విత్తనాలు సిద్ధం చేశాం. 50శాతం విత్తనాలు జిల్లా, మండల కేంద్రాల్లో అందుబాటులో ఉంచాం. ఎరువుల విషయానికొస్తే అన్ని జిల్లాల్లో ఇప్పటి వరకు 207095లక్షల మెట్రిక్‌ టన్నులు అందుబాటులో ఉంచాం. మార్క్‌ఫెడ్‌ను నోడల్‌ ఎజెన్సీగా ప్రభుత్వం నియమించింది. మొత్తం కలిపి 5.41లక్షల మెట్రిక్‌ టన్నులు సిద్దంగా ఉన్నాయి.. అన్ని జిల్లాల్లోనూ 30వేల టన్నులు బఫర్‌ ఉండేటట్లు ఎప్పుడూ లేని విధంగా చర్యలు తీసుకుంటున్నాం. ఎరువులకు సంబంధించి ఉమ్మడి రాష్ట్రంలో ఎదురైన సమస్యలను దృష్టిలో పెట్టుకొని ముందస్తు జాగ్రత్తలు తీసుకుంటున్నాం.గతంలో ఎరువుల కోసం ముఖ్యంగా యూరియా అందకపోవడం, ఒక వేళ అందినా అంతంత మాత్రమే సరఫరా కావడంతో తీవ్ర ఉద్రిక్త పరిస్థితులు ఎదురయ్యేవి. రైతులు, మహిళా రైతులు ఎరువుల దుకాణాల వద్ద పెద్ద సంఖ్యలో క్యూకట్టేవారు. అలాంటి పరిస్థితులు ఈ సీజన్‌లో ఉండబోవనుకుంటున్నాం.
ప్ర. ప్రత్యామ్నాయ ప్రణాళికలంటున్నారు కదా వాటిని వివరించండి?
జ.ప్రత్యామ్నాయ ప్రణాళికలంటే జూలై 15 వరకు వర్షాలు పడకపోతే ఎలా? ఏం చేయాల్సి ఉంటుంది. ఒక వేళ జూలై 31వరకు కూడా వర్షాలు రాకపోతే ఏం చేయాలి. ఆగస్టు 15నాటికి వరకు కూడా వర్షాలు కనుమరుగైతే ఏం చేయాలనేదానిపై క్రీడా అధికారులతో కలిసి ప్రణాళికలు సిద్ధం చేసుకున్నాం, అయితే సకాలంలో వర్షాలు వచ్చే సుచనలున్నట్లు తెలుస్తోంది. కనుక ఆందోళన అవసరం లేదు. ముఖ్యంగా వరికి నీరు కీలకం కనుక నీటి వసతి ఉంటేనే వరి వేసుకోవాలి. అని చెబుతున్నాం. అదే విధంగా తొలకరి జల్లులు పడగానే విత్తనాలు విత్తుకోకుండా ఒక మోస్తారు వర్షాలు పడ్డాక విత్తనాలు వేసుకుంటే మంచిదని చెబుతున్నాం.
ప్ర. ఈ ఏడాది వ్యవసాయ యాంత్రీకరణలో చేసిన మార్పులేమిటీ? వస్తున్న ఆరోపణలు వాస్తవమేనా?
జ. వ్యవసాయ యాంత్రీకరకు సంబంధించి ప్రణాళిక రూపొందించలేదు. కొత్తగైడ్‌లైన్స్‌ రూపొందిస్తున్నాం. గతంలో రూ.200కోట్లు కేటాయించాం. అయితే ఈ పథకంలో 740 ట్రాక్టర్లు, చాలా వరకు చిన్నచిన్న పరికాలున్నాయి. ట్రాక్టర్ల పంపిణీలో అవకతవకలు వచ్చాయని తెలిసింది.అధికార పార్టీ వారికే ఎక్కువ ప్రయోజనం చేకూరిందనే విమర్శలు వచ్చాయి. ట్రాక్టర్లలో గోల్‌మాల్‌ అంటూ వార్తలు వచ్చాయి. వీటిపైన ఏ జిల్లాల్లో ఎన్ని ట్రాక్టర్లు అందించామనే వివరాలను కలెక్టర్లు, జేడీఏల నుంచి తెప్పించుకుంటున్నాం. ఇప్పటి వరకు ఎలాంటి చర్యలు తీసుకోలేదు. అధికారులు అవినీతికి పాల్పడ్డట్లు రుజువైతే కఠిన చర్యలు తీసుకుంటాం.
ప్ర. ప్రైవేటు విత్తన కంపెనీలు ప్రభుత్వం నిబంధనలు ఉల్లంఘిస్తున్నాయనే ఆరోపణలున్నాయి. చర్యలెందుకు తీసుకోవడం లేదు?
జ.ప్రైవేటు కంపెనీలు నిబంధనలు ఉల్లంఘించినట్లు మా దృష్టికి రాలేదు. ఒక వేళ వస్తే చర్యలు తీసుకుంటాం. ప్రస్తుతం ప్రైవేటు విత్తన కంపెనీలు చాలా ఉన్నాయి. ఉదాహరణకు మోన్‌శాంటో వంటి ప్రధాన కంపెనీలు వారి హక్కుల కోసం కోర్టుకెళ్తున్నాయి.. ప్రభుత్వ పరంగా తీసుకోవాల్సిన చర్యలు తీసుకుంటాం.
ప్ర. రైతులకు రుణాలు అందడం లేదనే విమర్శలు వినిపిస్తున్నాయి. వ్యవసాయ శాఖ ఏం చర్యలు తీసుకుంటుంది?
జ. గత సంవత్సరం రుణాలు ఇచ్చిన వారందరికీ తిరిగి రునాలు ఇస్తున్నారు. బ్యాంకులు ఎక్కడా నిరాకరించడం లేదు. ఉదాహరణకు మహబూబ్‌నగర్‌లో పూర్తి స్తాయిలో రైతులందరికీ రుణాలు ఇచ్చారు.అక్కడక్కడ ఆలస్యం అవుతుంది తప్ప రుణాలివ్వడం లేదనేది వాస్తవం కాదు. రెండో విడత రుణమాఫీ నిధులు కూడా త్వరలో విడుదల చేస్తాం. ప్రభుత్వంబ్యాంకుల వారిగా వివరాలు సేకరిస్తుంది. . ఇప్పటి వరకు రూ.144కోట్లు తిరగి వచ్చాయి. యుటిలైజేషన్‌ సర్టిఫికెట్లు అడుగుతున్నాం.
మీ స్నేహితులకు రికమెండ్ చెయ్యండి